
REFERAT

privind aprobarea valorii Devizului General pentru lucrarea

“CENTRUL DE RADIOLOGIE CU ENERGII ÎNALTE – LUCRĂRI RUTIERE”


Primăria Municipiului Timişoara are în program execuţia lucrărilor de „Centrul de Radiologie cu Energii Înalte – Lucrări rutiere”.

Spitalul Clinic Municipal Timişoara este amplasat în partea centrală a municipiului Timişoara în nord-vestul giraţiei din Piaţa Mărăşti. 

În incintă se prevede amenajarea Centrului de radiologie cu energii înalte care va fi executat în partea de nord a clădirii spitalului. 

Pentru acest obiectiv este necesar a se realiza un acces auto şi pietonal şi parcaje aferente.
Accesul rutier la noul obiectiv se va face prin intermediul unui drum cu circulaţie în sens unic din incinta spitalului spre calea Aradului, racordul la Calea Aradului  făcându-se numai cu relaţia dreapta. Drumul va avea o lăţimede 3,50 m pe latura nordică şi pe accesul la Calea Aradului. Pe latura estică a spitalului se va amenaja un parcaj care însumează 20 locuri de parcare. Accesul la parcaje va avea o lăţime de 6,00 m.

Pentru circulaţia pietonală se vor realiza trotuare şi platforme pietonale. 

Apele meteorice vor fi dirijate prin intermediul pantelor transversale şi longitudinale spre gurile de scurgere proiectate care vor fi racordate la reţeaua de canalizare existentă şi proiectată din zonă.

Structura rutieră a drumului de acces va fi formată din următoarele straturi:
· 4 cm. strat de uzură [B.A. 16];
· 6 cm. strat de legătură [B.A.D. 25];
· 15 cm piatră spartă [15...25 mm.;40..63 mm.;63...80 mm.]
· 25 cm balast cilindrat;
· 7 cm nisip pilonat;
Structura rutieră a parcajelor şi a drumului de acces la ele va fi:
· 8 cm dale din beton traforate;
· 2 cm nisip pilonat;
· 25 cm balast.

Trotuarele se vor realiza astfel:

· 6 cm dale din beton;
· 2 cm nisip pilonat;
· 10 cm balast.

Studiul de Fezabilitate „Lucrări rutiere – Centrul de Radiologie cu Energii Înalte” a fost aprobat de Consiliul Local prin HCL nr.237 din 24.02.2005.


În conformitate cu Devizul General aprobat a rezultat pentru  execuţia lucrării o valoare de 2.409.687 mii lei.


În urma licitaţiei de atribuire a contractului de execuţie, valoarea minimă ofertată a fost de 3.713.836 mii lei, valoare mai mare decât cea aprobată motiv pentru care nu a avut loc adjudecarea lucrării. 

Având în vedere depăşirea valorii aprobate , prezentăm în anexă Devizul General cu noile valori obţinute în urma licitaţiei.

    DIRECTOR D. EDILITARĂ,                 DIRECTOR ECONOMIC,
             IOAN ZUBAŞCU                                      ADRIAN BODO
       ŞEF SERVICIU TRP,

               ŞEF SERVICIU JURIDIC,
          
           IOAN GANCIOV


  MIRELA LASUSCHEVICI
          

             ŞEF BIROU IT,                                           ÎNTOCMIT,

            VASILE OLAR                                    SZABO GEORGETA
